CELEX: 62018CN0084
Language: sk
Date: 2018-02-06 00:00:00
Title: Vec C-84/18 P: Odvolanie podané 6. februára 2018: Sophie Montel proti rozsudku Všeobecného súdu (šiesta komora) z 29. novembra 2017 vo veci T-634/16, Montel/Parlament

7.5.2018   
            
            
               SK
            
            
               Úradný vestník Európskej únie
            
            
               C 161/17
            
         Odvolanie podané 6. februára 2018: Sophie Montel proti rozsudku Všeobecného súdu (šiesta komora) z 29. novembra 2017 vo veci T-634/16, Montel/Parlament
   (Vec C-84/18 P)
   (2018/C 161/20)
   Jazyk konania: francúzština
   
      Účastníci konania
   
   
      Odvolateľka: Sophie Montel (v zastúpení: G. Sauveur, advokát)
   
      Ďalší účastníci konania: Európsky parlament, Rada Európskej únie
   
      Návrhy odvolateľky
   
   Zmeniť napadnutý rozsudok, a to:
   
               —
            
            
               zrušiť rozhodnutie Generálneho tajomníka Európskeho parlamentu z 24. júna 2016, oznámené 6. júla 2016, podľa ktorého „suma 77 276,42 eura bola neoprávnene vyplatená v prospech pani Sophie Montel“ a ktoré nariaďuje príslušnému povoľujúcemu úradníkovi a účtovnému oddeleniu inštitúcie vymáhať túto sumu,
            
         
               —
            
            
               zrušiť v plnom rozsahu oznámenie o dlhu č. 2016-897 podpísané tým istým generálnym riaditeľom pre financie zo 4. júla 2016,
            
         
               —
            
            
               rozhodnúť o sume, ktorá sa má priznať odvolateľke ako náhrada jej nemajetkovej ujmy z dôvodu nepodložených obvinení vznesených pred ukončením vyšetrovania, poškodenia jej dobrej povesti a veľmi závažného narušenia jej osobného a politického života spôsobeného napadnutým rozhodnutím,
            
         
               —
            
            
               rozhodnúť o sume, ktorá sa má priznať odvolateľke ako náhrada trov konania,
            
         
               —
            
            
               uložiť Európskemu parlamentu povinnosť nahradiť všetky trovy konania.
            
         
      Odvolacie dôvody a hlavné tvrdenia
   
   
               1.
            
            
               Prvý odvolací dôvod je založený na nedostatku právomoci autora aktu
               
                           —
                        
                        
                           finančné otázky nepatria do pôsobnosti generálneho tajomníka ale predsedníctva Európskeho parlamentu,
                        
                     
                           —
                        
                        
                           neexistencia splnomocnenia generálneho tajomníka,
                        
                     
                           —
                        
                        
                           námietka nezákonnosti z dôvodu zásahu do nezávislosti poslancov a do práva na nestranný súdny proces.
                        
                     
         
               2.
            
            
               Druhý odvolací dôvod je založený na porušení zásady „electa una via“
               
               
                           —
                        
                        
                           predseda Parlamentu predložil vec OLAF a francúzskym súdom.
                        
                     
         
               3.
            
            
               Tretí odvolací dôvod je založený na porušení práv na obhajobu
               
                           —
                        
                        
                           porušenie prezumpcie neviny predsedom Parlamentu,
                        
                     
                           —
                        
                        
                           administratíva Parlamentu je sudcom a zároveň účastníkom konania,
                        
                     
                           —
                        
                        
                           zmena výhrad uvedených Parlamentom počas konania,
                        
                     
                           —
                        
                        
                           odmietnutie vypočuť odvolateľku zo strany generálneho tajomníka.
                        
                     
         
               4.
            
            
               Štvrtý odvolací dôvod je založený na obrátení dôkazného bremena
               
                           —
                        
                        
                           Parlament uložil odvolateľke povinnosť preukázať, že sa nedopustila nijakého porušenia povinností, pričom nemal k dispozícii žiaden dôkaz, ktorý by mu spoľahlivo umožňoval predpokladať existenciu takéhoto porušenia.
                        
                     
         
               5.
            
            
               Piaty odvolací dôvod je založený na nedostatočnom odôvodnení
               
                           —
                        
                        
                           jediným uvedeným dôvodom je zverejnenie organizačnej schémy, pričom táto schéma nič nedokazuje.
                        
                     
         
               6.
            
            
               Šiesty odvolací dôvod je založený na porušení zásad právnej istoty a legitímnej dôvery
               
                           —
                        
                        
                           v nijakom pravidle nie je uvedený zoznam dokumentov, ktoré treba predložiť a odvolateľka tak podlieha svojvôli Parlamentu.
                        
                     
         
               7.
            
            
               Siedmy odvolací dôvod je založený na zásahu do občianskych práv parlamentných asistentov
               
                           —
                        
                        
                           Parlament zakazuje asistentom politickú činnosť.
                        
                     
         
               8.
            
            
               Ôsmy odvolací dôvod je založený na diskriminačnom zaobchádzaní, „fumus persecutionis“ a na zneužití právomoci
               
                           —
                        
                        
                           voči odvolateľke sa viedlo konanie z dôvodu politickej nevraživosti predsedu Európskeho parlamentu
                        
                     
         
               9.
            
            
               Deviaty odvolací dôvod je založený na zásahu do nezávislosti poslancov
               
                           —
                        
                        
                           práce parlamentného asistenta sa neobmedzujú na prácu v legislatívnej oblasti.
                        
                     
         
               10.
            
            
               Desiaty odvolací dôvod je založený na vecnej nedôvodnosti
               
                           —
                        
                        
                           Parlament sa uspokojil s odpoveďou, že dokumentácia predložená odvolateľkou nič nepreukázala, pričom tieto dokumenty preukazovali prácu asistenta,
                        
                     
                           —
                        
                        
                           Parlament nie je schopný preukázať svoje tvrdenia.
                        
                     
         
               11.
            
            
               Jedenásty odvolací dôvod je založený na porušení zásady proporcionality
               
                           —
                        
                        
                           organizačná schéma (východiskový bod konaní začatých predsedom Parlamentu) bola uverejnená vo februári 2015, ale vrátenie neoprávnených platieb prebehlo v auguste 2014.